钦定古今图书集成/方舆汇编/职方典/第1236卷 > 宝庆府古迹考二 府县志合载
## 钦定古今图书集成/方舆汇编/职方典/第1236卷 > 宝庆府古迹考二 府县志合载

武冈州

都梁城　，在州东五里。汉为县。封长沙定王子遂都梁侯，国于此。久废。

武冈废县　，晋置。唐属邵州。明洪武九年，省入州。

夫彝城　，去州东南二百四十里。汉为县，封长沙定王子义夫彝侯于此。久废。

路陵侯国　，汉置，封长沙定王子童。《注》曰：“都梁。有路山，澬水所出。”

临江废县　即临口寨。宋崇宁中，置临冈县，绍兴中复废。

《放鹤陂　》，梁翟穆于此罗得双鹤，放之，得玉璧一双。

司法厅　宋崇宁间置，绍兴间有《题名记》，久废。州场岭　在州南十五里。世传初建州于上，遗址尚存。

都梁驿　明正统间废

城步巡检司　明弘治十七年，改置城步县。陶侃手植银杏树　，在州学前左右。

止戈坊　在州南。相传吕喦至此，言地可避兵，因置。

淘金场　，《一统志》云：“在武冈，永乐中淘之，俱无。” 朱砂场　，《一统志》云：“在武冈安乐乡，永乐间淘之，俱无。并废。”

宣风雪霁楼　在治左高阜处。旧有楼，俯瞰全郡，前屏云山，后枕同保，具雄观焉。每雪后，璚灮隐翠，四瞩莹然，为郡名景。唐人有诗。宋理宗初为防御使，守邵来游，遂书“宣风雪霁” 四大字于额。后圮。康熙二年，知州吴从谦、州同敖翮移建于南门城上，内祀文昌。去旧址百步，复前旧观。谯楼　即治前城楼，旧毁，明知州冯璟重建。题额曰“瞻云” ，以当云山巨观也。

“敕书楼　” “在江南桥。” 张进士建。

奎文阁　在儒学内。宋景定间，知军杨巽建，王亚夫题额，“文天祥记。” 明隆庆元年，学正汪阶修，今圮。

稽古阁　在儒学明伦堂后，今圮。

回龙阁　在云山路口

七十一峰阁　在州南。云山之峰，七十有一。郡守汪立中建，久废，乡绅潘应斗倡复焉。

申申堂　在州治内。宋人所建，取柳宗元《武冈铭》“文儒申申” 之句。

会心堂　在州治内，宋时建，今废。

“读书堂　” 在紫阳山，宋谏议大夫周仪读书处。“袭芳亭　” 在州署内，今废。

今月亭　在州署内，今废。

渔父亭　在州东十五里。旧传渔父与屈原相见处。又郡圃有招屈亭。按此俱载《通志》，更东十里有屈原庙。《渔父篇》云“游于江潭” ，此岂有别解欤？

《万玉亭　》宋陈与义有诗。

筹边亭　“明都阃刘武建。”

悠然亭　在学前。有石嶙峋，旁多古木，俯瞰清流。昔人有“一览兴悠然” 之句，故名。久废。

《武陵泉芳亭　》岷藩建。

九曲亭　州东。有流泉，昔人作亭其上以流觞。北山亭　在州治内，知州伍芳建。

《凤凰台　》在凤凰山上。

《云山清晓　》载：“《道书》六十九福地，上有七十一峰，先秦卢、侯、谭三真人辟居种药，诸峦簇峙，八面青葱，矗当治前如屏，为州第一名胜。”

法相洞天　，旧名“宝胜” ，一名“宝方” ，距城南五里，中连八洞，门室岐辟，夏寒冬煖。深入十五里，必秉炬始达。

《武陵春色　》在治前百步。清泉寒冽，昔传于武陵溪通曾有花片从水中浮出，后人树两岸桃花掩映其上。

《渠渡晴岚　》。治西北二十里为诰轴山，源从下出，水衍峰巍，渠渡庙在焉。州人祈祷灵应，每树

色岚光，《蔚蓝拖翠》。

古山瀑布　在云峰之前。孤屿突兀，悬流如泻。昔柳公绰曾屯兵于麓。

济川回舟　在城南。襟带长流。旧传曾有道者夜宴行舟，溯流而上，不假帆楫，舟乃自回。“龙潭夜雨　” ，在城东百二十里。渠、济、巫、资会合渊泓，石洞俯江，宽敞如室。相传有龙潜于下，每夜半若雨声中发。外建有寺。

《枫门落照　》在城西五十里。入绥宁山口，峻踞险要，苍枫丛立，夕阳射影，江邨潋滟，丹翠如画。宣风雪霁　在城南古谯楼，俯视环川，雪后四面寒峰相映。宋理宗为防御使时，自邵来游，手书“宣风雪霁” 四大字于额。

《横江晚渡　》在城东百五十里紫阳山下。江亘两岸，南隶武昌，东隶资阳，行者络绎，虽午夜犹闻唤渡。

新宁县

新宁县旧址　在城东二里，即金城村，今之“禁山” “李家” 居址处。

古夫彝侯国　，在县境内。

新寨巡检司　去县二十里。正统己巳，峒蛮杨文伯寇城邓，巡检李百户统众追击之，死于难。乡人惜之，立祠以祀焉。邓、李名俱佚。

儒学旧址　在南关城下。

《白公遗迹　》在城南渡。

仙人桥　在县西长湖村二十里。上下两桥，甚为奇峭。中有一石未完。相传仙人所建，因鸡鸣，故未就。至今人莫能补。

下碁岩　在县北四十里。详见《岩洞》。“烟村” ，即其故里。

公主庙　在县西新寨大冲口，有古碑。

阳楼寨　在县西新寨。相传邓巡检、李百户因峒蛮作乱，立寨于此。风雨晦冥，时闻有金戈铁马声。后有建书室于其上者，亦难肄业，故废。赤木　在县东五十里。巨石千寻，壁立江浒，半崖横架一木于左右，石孔长丈许，如屋梁，高不可攀，人迹不到。相传仙人所留遗迹。

放生阁　在县北莲潭上。石崖深潭，渟泓澄澈。昔周茂叔采风过县，与士绅同游焉。

云路亭　在县东教场口。云横旷野，路达名区，凡就道者，祖饯于此。知县彭商英建。

放生亭　在放生阁右，知县崔锜建。

问水亭　在南关陂下

水亭　在县衙内

金峰亭　在金峰山上。知县林继显构亭其上。